आखिर किसके इशारे पर नाच रहे है सलमान खान — फिर भी
Home मनोरंजन आखिर किसके इशारे पर नाच रहे है सलमान खान
आखिर किसके इशारे पर नाच रहे है सलमान खान
बॉलीवुड के सुपर स्टार सलमान खान अब मशहूर कोरियाग्राफर-डायरेक्टर रेमो डिसूजा के साथ फिल्म करने जा रहे हैं जिसके नाम के बारे में अभी तक कोई खुलासा नहीं हुआ है इसके लिए सलमान ने रेमो डिसूजा के साथ स्टूडियो मे अभी से रिहर्सल शुरू कर दिया है। अभी अभी कुछ दिन पहले ही सलमान खान ने ‘ट्यूबलाइट’ फिल्म की शूटिंग खत्म की है और ‘टाइगर जिंदा है’ की शूटिंग अभी भी बाकी है। इतना बिजी होने के बाद भी सलमान ने डांस का रिहर्सल रेमो डिसूजा के स्टूडियो में अभी से शुरु कर दिया है।
रेमो ने यह खुलासा किया है की सलमान उनकी डांस टीम के साथ ट्रेनिंग भी ले रहे हैं और यहां उनकी प्रॉपर डाइट और वर्कआउट, एक्सरसाइज पर पूरा ध्यान दिया जा रहा है, क्योकि डांस करने के साथ साथ बॉडी और मसल्स की मूवमेंट भी जरुरी है।
इसके आलावा रेमो डिसूजा ने सलमान के किरदार को लेकर कंफर्म किया है की सलमान रेमो की फिल्म में एक 13 साल की लड़की के पिता होने का रोल निभाएंगे जिसमें वो एक ट्रेनर की भूमिका मे नजर आएंगे। इस फिल्म के लिए सलमान को अपना वजन भी कम करना पड़ेगा क्योंकि बिना वजन कम किये हार्ड कोर स्टेप करना सलमान के लिए थोडा मुश्किल हो सकता है।
सलमान खान ने इस फिल्म की स्क्रिप्ट ‘सुल्तान’ फिल्म की शूटिंग दौरान पढ़ी थी। गौरतलब है कि रेमो पहली बार सलमान खान के साथ काम करने जा रहे है। हांलाकि रेमो डिसूजा इससे पहले भी सलमान की कई फिल्मों में कोरियाग्राफी कर चुके है।
रेमो एक अच्छे कोरियाग्राफर होने के साथ-साथ एक अच्छे डायरेक्टर भी हैं। रेमो का यह भी कहना है की सलमान खान के साथ फिल्म करने का मेरा सपना सच हो गया। सलमान खान का मैं बहुत बड़ा फैन हूं साथ ही रेमो ने यह भी कन्फर्म कर दिया की ‘टाइगर जिंदा है’ फिल्म की शूटिंग खत्म होने के बाद हमारी फिल्म की शूटिंग जल्द ही शुरू हो जाएगी।
Previous articleचुनाव में जूस की राजनीति
Next articleविदेशों में ऑस्ट्रेलिया के लिए 3 सबसे यादगार टेस्ट जीत